cyanic-selkie/wikianc huggingface dataset:
Fredrick Brennan
Eugenikk
Brennan er en støttespiller av eugenikk og bruker sitt eget liv og situasjon som et eksempel for hvorfor han støtter eugenikk. Han skrev en artikkel til  nynazistnettsiden The Daily Stormer der han anbefalte at mennesker med anlegg for sykdommer og tilstander som skjøre bein ikke burde få avkom. Han vil ha dem til å bli belønnet økonomisk for gjennomgå frivillig sterilisering, og ser det som en liberteriansk, human måte å oppmuntre til genetisk renhet.
8chan
Brennan lanserte 8chan, også kalt «Infinitechan» eller «uendelighetschan», i oktober 2013, etter en måneds innsamling på Patreon. Det var ment som et ytringsfritt alternativ til 4chan, hvor diskusjonene administreres av brukerne som oppretter trådene, ikke av nettstedets moderatorer. Det startet med en liten, men lojal tilhengerskare.
I september 2014, ble nettsida mer populær som følge av Gamergate-kontroversene etter at 4chan utestengte tilhengere av det ovennevnte emnet, mange av dem samlet seg på 8chan. 8chan ble raskt det nest mest populære engelske «imageboardet» på nettet. Tilhengerne samlet seg til et bursdagsselskap for nettsida, hvor Brennan deltok. Brennan selv ble en fremtredende talsmann for GamerGate. Han ble intervjuet om 8chan-brukernes involvering i trakasseringa av Brianna Wu på The David Pakman Show, og spurt om å stilte til debatt om GamerGate på HuffPost Live og Al Jazeera-Amerika.
I oktober 2014, dannet Brennan et partnerskap med det japanske messageboardet 2channel, og flyttet til Filippinene for å arbeide med 8chan på fulltid.
Brennan har blitt kritisert for at 8chan har pedofili-relatert innhold. Brennan har sagt at han personlig finner slikt innhold forkastelig, men står på sitt med å nekte å fjerne slikt innhold med mindre det bryter med lovverket i USA. På grunn av striden rundt nettstedet, mistet 8chan bidragsfinansieringa fra Patreon i januar 2015, og sidas registrar satt domenet 8chan.co på vent, og siterte at det var forekomster av innhold tilsvarende barnemishandling på sida. Domenet ble gitt tilbake til sin eier, siden rapporteringen viste seg å være uriktig. Det nåværende domenet er 8ch.net.
Chisquilla
Chisquilla er en by i provinsen Bongará i Amazonas-regionen i det nordvestlige Peru, og er hovedstaden for distriktet Chisquilla. Byen ligger om lag 2070 moh. og har 162 innbyggere (2012).
Panterfluesopp
Panterfluesopp (Amanita pantherina) er en stilksporesopp av slekten Amanita. Panterfluesopp er en svært giftig sopp, og kort tid etter inntak inntrar alvorlige psykiske og ruslignende symptomer. Giften gir hallusinasjoner, kramper, syns- og balanseforstyrrelser. Giften og rusen ligner på den hos rød fluesopp, men kan ende med døden.
Kjennetegn
Panterfluesoppen kan ligne på de spiselige artene grå fluesopp og rødnende fluesopp. Forveksler man disse kan det ende katastrofalt. Det er derfor svært viktig å se etter kjennetegnende som skiller disse soppene. De viktigste forskjellene er panterfluesoppens ring som er glatt på utsiden. Soppen har også ofte, men ikke alltid stripede hattekant. Kjøttet er hvitt, svak lukt, og endrer ikke farge ved overkjæring slik som den rødnende fluesoppen.
Corosha
Corosha er en by i provinsen Bongará i Amazonas-regionen i det nordvestlige Peru, og er hovedstaden for distriktet Corosha. Byen ligger om lag 2180 moh. og har 88 innbyggere (2012).
Liste over flaggbærere for Den dominikanske republikk under OL
Liste over flaggbærere for Den dominikanske republikk under OL inneholder samtlige idrettsutøvere som har båret Den dominikanske republikks flagg under åpningsseremoniene til sommer- og/eller vinter-OL.
Loimaa økonomiske region
Loimaa økonomiske region (svensk: Loimaa ekonomiska region; finsk: Loimaan seutukunta) er en finsk økonomisk region i landskapet Egentliga Finland. Regionens areal er 2,330 km², og i 2011 var folketallet 37,102. Loimaa økonomiske region består av følgende kommuner:
Framtid for Finnmark
Framtid for Finnmark var en liste som stilte til valg i Finnmark ved stortingsvalget i 1989. Frontfiguren var fylkesmannen i Finnmark, Anders Aune, og lista ble også kalt Aune-lista. Aune hadde sittet på Stortinget før, for Arbeiderpartiet fra 1969 til 1973. Lista oppsto på grunn av stor misnøye i Finnmark med de etablerte partienes politikk for fylket. Ved valget ble lista nest størst i Finnmark, med 21,5 prosent av stemmene i fylket, og Aune ble valgt inn på Stortinget. Lista stilte ikke igjen ved Stortingsvalget 1993.
Lofot-stormen 1868
Lofot-stormen 1868 betegner et uvær som rammet Lofoten 31. mars 1868. Det omkom ca. 100 fiskere under stormen, noe som utgjorde ca. en halv prosent av deltakerne på lofotfisket.
Liste over Vest-Agders fylkesmenn
Liste over Vest-Agders fylkesmenn omfatter også amtmenn i Lister og Mandals amt. Begrepene fylke og fylkesmann erstattet amt og amtmann 1. januar 1919. Embedet ble 1. januar 2016 slått sammen med Aust-Agder til et felles fylkesmannsembede, mens fylkene består.
Fylkesmannsembetet hadde sete i Kristiansand.
Gunnarnes skole
Gunnarnes skole på Rolvsøya er en norsk offentlig grunnskole i Måsøy kommune, Finnmark fylke. Skoleåret 2022/23 er det åtte elever på skolen. Skolen har elever på både på barnetrinnet og i ungdomsskolen.
Gjesvær skole
Gjesvær skole er en norsk offentlig grunnskole i Nordkapp kommune, Finnmark fylke. Den har skoleåret 2018-2019, 1 elev og 2 lærere. Elevene er delt opp i tre skoleklasser, disse er fordelt på klassetrinn fra første til tiende.
Gunnarnes skole
Skolen ledes av rektor Linn Myrvold.
Gjesvær skole
Skolen er en av to grunnskoler i Nordkapp kommune. Den andre er Honningsvåg skole.
Justin Phongsavanh
Justin Phongsavanh (født 19. mai 1997 i Ankeny i Iowa) er en parafriidrettsutøver fra USA, som konkurrerer i klassen F54, som er for sittende utøvere.
Bakgrunn
Phongsavanh og en venn ble i oktober 2015 skutt da de stod i en fast food-kø, og han ble lam fra livet og ned. Før denne skaden, da han gikk på high school, drev han med amerikansk fotball, friidrett, bryting og rugby, og han kontaktet derfor Adaptive Sports Iowa for å komme i gang med paraidrett. Han konkurrerer nå i parafriidrett og parastyrkeløft.
Misrah Ghar il-Kbir
Misrah Ghar il-Kbir, informativt kalt Clapham Junction, er et forhistorisk arkeologisk sted på Malta i nærheten av klippene ved Dingli. Stedet er kjent for sitt komplekse nettverk av parvise parallelle kanaler som er skåret ned i overflaten på fjellet, og strekker seg over betydelige distanser, ofte i nøyaktig rette linjer. Deres alder og hensikt er fortsatt et mysterium. De fleste arkeologer tror at kanalene ble til omkring 2000 f.Kr. da nye bosettere kom fra Sicilia og innledet bronsealderen på Malta.
Navnet «Clapham Junction» ble gitt av en engelskmann som mente at sporene minnet han om den store og travle jernbanestasjonen Clapham Junction stasjon i Battersea i London.
Justin Phongsavanh
Idrettskarriere
Phongsavanh vant spydkast under USA-mesterskapet i friidrett 2017.
Han deltok i Parapanamerikanske leker 2019 i Lima i Peru, og vant der spydkast i klassen F54.
St. Maximin
St. Maximins kloster (Abtei eller Reichsabtei St. Maximin) var et benediktiner-kloster i Trier i Rheinland-Pfalz, Tyskland.
Klosteret regnes som et av de eldste i Vest-Eruopa, og skal ha blitt grunnlagt av sankt Maximin av Trier (d. 346) på 300-tallet. Maximin og andre tidlige biskoper av Trier ble begravet i klosterkirkens krypt. Kirken, som først var dedikert til apostelen Johannes, ble senere viet til Maximin.
Benediktinerne kom hit på 500-tallet, og etterfulgte muligens et tidligere klosterfellesskap. Klosteret ble ødelagt av normannerne i 882 og gjenoppbygd fra 942 til 952. På 1200-tallet ble de ødelagt i brann, og gjenoppbygget på samme grunnmur.
Det panafrikanske parlamentet
Det Panafrikanske parlament er en institusjon i Den afrikanske union. Parlamentet er et rådgivende organ som over tid muligens kan bli gitt lovgivende makt.
Parlamentet holdt sit første møte i mars 2004. Det har i dag 265 medlemmer fra alle 53 medlemsstater i Den afrikanske union. Parlamentet har hovedkontor i Johannesburg, Sør-Afrika.
Menesida
Menesida er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, slanke, mørke trebukker. Antennene er tynne og en del lengre enn kroppen, de er tofargede med den indre delen mørk og den ytre hvit. Pronotum er sylindrisk uten tenner på sidene. Dekkvingene er parallellsidige, kraftig punkterte og blanke.
Levevis
Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.
Utbredelse
Slekten er utbredt i Sørøst-Asia, fra Kambodsja i vest til Java i øst.
Pietro Piller Cottrer
Pietro Piller Cottrer (født 20. desember 1974 i Sappada) er en italiensk langrennsløper.
Cottrer debuterte i verdenscupen på hjemmebane i Sappada i desember 1994. Hans første store internasjonale seier kom i 1997 da han vant den tradisjonsrike 5-mila i Holmenkollen. Samme år gikk han på det italienske stafettlaget som tok bronse under VM i Trondheim. Han gikk også på det italienske laget som tok sølv under OL i Salt Lake City 2002 og gull på hjemmebane i Torino 2006. Her tok han også bronse på 30 km jaktstart.
Under VM i Oberstdorf 2005 vant han 15 km fri teknikk. I 2011 deltok han i sitt 8. ski-VM denne gangen i Oslo, hvor han gikk 30 km jaktstart og fikk en 13.-plass, 50 km fellesstart (19.-plass) samt 4 × 10 km stafett (femteplass).
Han kom på tredjeplass i verdenscupen i langrenn sesongen 2007/08. Han har fem verdenscupseire (per 6. mars 2011).
Han regnes som spesialist i fri teknikk, og han er ellers kjent for å gå i sin karakteristiske gule lue.
Meritter
VM
Sammenlagtplasseringer i verdenscupen
* distansecupen var delt mellom langdistanse og mellomdistanse
1755 i Sverige
Begivenheter i 1755 i Sverige.
Hasvik skole
Hasvik skole er en norsk offentlig grunnskole i Hasvik kommune, Finnmark fylke. Den har elever fra første til tiende trinn.
Liste over flaggbærere for Den sentralafrikanske republikk under OL
Liste over flaggbærere for Den sentralafrikanske republikk under OL inneholder samtlige idrettsutøvere som har båret Den sentralafrikanske republikks flagg under åpningsseremoniene til sommer- og/eller vinter-OL.
Rødnende fluesopp
Rødnende fluesopp (Amanita rubescens) er en stilksporesopp av slekten Amanita. Rødnende fluesopp er ikke giftig, og er en velsmakende sopp. På grunn av forvekslingsfare med den dødelig giftige panterfluesoppen bør den kun plukkes av erfarne soppkjennere.
Kjennetegn
Rødnende fluesopp kan ligne på panterfluesoppen. Forveksles disse kan det ende katastrofalt på grunn av panterfluesoppens svært farlige gift. Det er derfor viktig å kjenne igjen forskjellene på soppene. Hovedforskjellen på soppene er det rødnende kjøttet på den rødnende fluesoppen ved overskjæring og på skadede steder. Rødningen kan gå sakte, men er tydelig. Rødnende fluesopp har også, i motsetning til panterfluesopp, tydelige striper på utsiden av ringen. Kjøttet er svakt rosa til mørkt brunrød.
Ole Egil Reitan
Ole Egil Reitan (født 5. februar 1949) er en norsk tidligere friidrettsutøver som representerte Frosta IL.
Han vant ett NM-gull og en NM-bronse på 100 meter i perioden 1968–1971.
Pseudotragiscus
Pseudotragiscus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Som de fleste andre trebukker borer larvene i ved.
Utbredelse
Arten er bare kjent fra Kenya.
Kaptein Sabeltann og havets hemmelighet
Kaptein Sabeltann og havets hemmelighet er en forestilling om Kaptein Sabeltann som hadde urpremiere på amfiteateret i Kristiansand Dyrepark sommeren 9. juli 2011. Manuset er skrevet av Terje Formoe. Regien var ved Bjørn Sæter og koreograf var Helén Vikstvedt.
Sangene fra forestillingen ble utgitt på CD i 2010.
Forestillinger
Stykket har hatt følgende oppsetninger:
Sabeltann-syklusen
Formoes historier om Kaptein Sabeltann utgjør en syklus på fire historier – tre skuespill og én animasjonsfilm. Historien i Kaptein Sabeltann og havets hemmelighet er en forlengelse av forestillingen Kaptein Sabeltann og grusomme Gabriels skatt (2004). Årstallet i listen angir premiereår:
Roller
• Kaptein Sabeltann – spilt av Kyrre Haugen Sydness
• Pinky – spilt av Ole Tobias Tveit
• Pelle Pirat – spilt av Kai Kenneth Hanson
• Pysa Pirat – spilt av Frank Ole Sætrang
• Sunniva – spilt av Ingrid Aarsland
• Benjamin – spilt av Tor Sigbjørnsen
• Skalken – spilt av Robert Skjærstad
• Miriam av Gral – spilt av Ingrid Jørgensen Dragland (2011) og Kjærsti Skjeldal (2012)
• Francine Michelin – spilt av Siw Anita Andersen
• Francois Michelin –  spilt av Igor Necemer
• Morgan –  spilt av Svein Roger Karlsen
Fylkesvei 3268
Fylkesvei 3268 går mellom Riis i Skien og Hovenga i Porsgrunn kommune.
Kaptein Sabeltann og havets hemmelighet
Roller
• Sjømannen Ruben – spilt av Morten Svartveit
• Tante Bassa – spilt av Elisabeth Lindland
Fylkesvei 3268
Strekningen ble fastlagt 2019, og består av en delstrekning av den tidligere fylkesvei 34 (Telemark).
Kaptein Sabeltann og havets hemmelighet
Roller
• Borgermester – spilt av Richard Olsen
• Amerikaner med mer – spilt av Esben Vinsnes
Fulvio Valbusa
Fulvio Valbusa (født 15. februar 1969 i Verona) er en italiensk langrennsløper. Han er en eldre bror av langrennsløperen Sabina Valbusa.
Kaptein Sabeltann og havets hemmelighet
Roller
• Amerikanerinne – spilt av Kjærsti Skjeldal
Havøysund skole
Havøysund skole er en norsk offentlig grunnskole i Måsøy kommune, Finnmark fylke. Den har 92 elever i 10 skoleklasser, disse er fordelt på klassetrinn fra første til tiende.
Kaptein Sabeltann og havets hemmelighet
Fra teaterforestillingen
=== Fra CD-utgivelsen «Kaptein Sabeltann og havets hemmelighet - Sangene» (2020) === Utøvere står i parentes.
Fulvio Valbusa
Under VM 1995 i Thunder Bay og VM 1997 i Trondheim var Valbusa med på ta stafettbronse for Italia. Under VM 1999 i Ramsau tok han bronse på 15 km jaktstart og med stafettlaget, og under VM 2005 i Oberstdorf tok han sølv på 15 km fristil.
Under OL 1998 i Nagano ble det sølv på stafetten. Han har vunnet to enkeltrenn i verdenscupen, og den beste sammenlagtplasseringen er en tredjeplass fra sesongen 1996/97.
David (Panama)
David er en by i nordvestlige Panama og hovedstad i provinsen Chiriquí. Byen har en befolkning på 144 858 (2013). Det er Panamas tredje største urbane område.
Byens offisielle navn er San José de David. Den er forbundet med resten av landet via Den panamerikanske hovedveien og lufthavnen Enrique Malek.
Zhejiang Professional FC
Hangzhou Greentown F.C. (1998–) er en kinesisk fotballklubb som stort sett har spilt i Kinesisk superliga der de i 2010 fikk en fjerdeplass. Fra 2016 spiller de i Liga 1, den nest øverste.
Fulvio Valbusa
Karrierens høydepunkt er gullmedaljen på stafetten under OL 2006 i Torino.
Zhejiang Professional FC
Klubben holder til i Hangzhou i østlige Kina. Firmaet Greentown China Holdings er hovedsponsor.
Eudolia
Utseende
Små (2-5 millimeter), noe brede, blanke jordlopper, ofte med metallglans. Pronotum er rundet, betydelig smalere enn dekkvingene, kraftig innsnevret ved roten. Dekkvingene har fine punktstriper.
Zhejiang Professional FC
Laget spiller på Den gule drage stadion som kan ta over 50 000 tilskuere. Forøvrig, kamparena for Norges kvinnelandslag i fotball i de innledende runder av VM i fotball for kvinner 2007, og åstedet for påstått kampfiksing der Ghanas kvinnelandslag i fotball lot seg slå 7–2 av Norge.
Det var hit ivorianeren Davy Claude Angan reiste da han forlot Molde FK for 12 millioner kroner i 2013.
Eudolia
Levevis
Både larvene og de voksne (imago) billene lever på planter.
Utbredelse
Slekten er utbredt i Sørøst-Asia, fra Nepal i vest til Sumatra i øst.
Litauen under Vinter-OL for ungdom 2012
Litauen deltok under Vinter-OL for ungdom 2012 fra 13. januar til 22. januar 2012 i Innsbruck i Østerrike. Troppen bestod av seks utøvere.
Palindromtall
Et palindromtall er et «symmetrisk» tall, som f.eks. 16461, som forblir det samme man reverserer sifrenes rekkefølge. Uttrykket palindromtall er avledet av palindrom, som er ord som forblir det samme når bokstavenes rekkefølge reverseres, som rotor og regninger. De første palindromtallene (i grunntall 10) er
Palindrom
Mari Drabløs
Mari Drabløs (født 22. juni 1998) er en norsk friidrettsutøver fra Bærums Verk som representerer IL Tyrving.
Hun vant 5 NM-gull og 15 NM-medaljer på 400 meter og stafett i perioden 2014–2019.
VM i friidrett 2007 – 10 000 meter kvinner
Øvelsen 10 000 meter kvinner ved VM i friidrett 2007 ble avholdt på Nagai Stadium i Osaka, Japan den 25. august.
Den 29. mars 2017, bekreftet IAAF at Elvan Abeylegesse hadde testet positiv for et ulovlig stoff ved VM i friidrett 2007, og at alle hennes resultater fra 2007 til 2009, var strøket.
Liste over flaggbærere for Djibouti under OL
Liste over flaggbærere for Djibouti under OL inneholder samtlige idrettsutøvere som har båret Djiboutis flagg under åpningsseremoniene til sommer- og/eller vinter-OL.
Raumo økonomiske region
Raumo økonomiske region (svensk: Raumo ekonomiska region, finsk: Rauman seutukunta) er en økonomisk region i landskapet Satakunta i Finland. Regionens areal er 2,017 km², og i 2011 var folketallet 65,565. Raumo økonomiske region består av følgende kommuner:
Liste over byer i Panama
Dette er en liste over byer i Panama.
Den klart største byregionen i Panama er hovedstadsregionen rundt Panama by med 1,215,575 innbyggere (per 1. januar 2006), noe som betyr rundt 40 % av landets befolkning.
Den følgende listen har med byer med over 5,000 innbyggere. Folketellingene er fra 11. mai 1980, 13. mai 1990 og 15. mai 2000, i tillegg kommer et estimat for 1. januar 2006. Byene er listet etter provinsene de tilhører. Tall omfatter ikke forsteder.
NM i friidrett 1970
Norgesmesterskapet i friidrett 1970 bestod av flere arrangementer som i 1970 kåret norgesmestere i friidrettsøvelsene.
Hovedmesterskapet ble arrangert på Kristiansand stadion i Kristiansand 14.–16. august. Arrangør var Kristiansands IF.
Kongepokalvinnere var Ståle Engen og Wenche Sørum.
Følgende øvelser ble arrangert utenfor hovedmesterskapet:
Paul Gubitz
Paul Constantin Gubitz (født 23. mai 1999 i Suhl) er en tysk aker, som har gull på stafett og sølv i dobbel fra Vinter-OL for ungdom 2016 på Lillehammer som fremste internasjonale meritter.
Idrettskarriere
I verdenscupen i aking for ungdom 2014/15 deltok han i dobbel sammen med Hannes Orlamünder, og disse vant ett løp - i Oberhof i januar. De kom på 6.-plass sammenlagt i verdenscupen for ungdom.
Hans beste plassering i verdenscupen i aking 2015/16 for junior er en andreplass ved rennet på Lillehammer i november. I januar 2016 deltok han ved junior-EM i aking, der han kom på 3.-plass sammen med Hannes Orlamünder. De samme to deltok også ved junior-VM i aking 2016, der de kom på 5.-plass.
Han deltok ved Vinter-OL for ungdom 2016 på Lillehammer, der han fikk to medaljer. I dobbel for gutter kom han og Orlamünder på 2.-plass, bak italienske Felix Schwarz og Lukas Gufler. I lagstafetten kom Tyskland på 1.-plass.
Maria Fjodorovna
Maria Fjodorovna (født 26. november 1847, død 13. oktober 1928), født prinsesse Dagmar av Schleswig-Holstein-Sonderburg-Glücksburg (Marie Sophie Frederikke Dagmar) og senere prinsesse Dagmar av Danmark, var keiserinne av Russland fra 1881 til 1894 gjennom sitt ekteskap med tsar Aleksander III av Russland.
Hun var den andre datteren til kong Christian IX og dronning Louise av Danmark. Hun ble født som medlem av fyrstehuset Schleswig-Holstein-Sonderburg-Glücksburg og ble prinsesse av Danmark, da hennes far ble gjort til dansk tronarving i 1853. I 1864 ble hun forlovet med den russiske tronarvingen, storfyrst Nikolaj Aleksandrovitsj, som imidlertid døde året etter. Hun giftet seg deretter med den nye russiske arvingen til tronen, storfyrst Aleksander Aleksandrovitj, i 1866. Maria Fjodorovna beskrives som en skjønnhet og lærte seg Russlands språk og kultur. Hun ble keiserinne, da Aleksander II ble myrdet i et attentat i 1881. Som keiserinne ble hun ansett å utøve sin rolle godt og var personlig populær i Russland. Hun blandet seg ikke i politikk, med unntak av sin antityske virksomhet, som hadde sin bakgrunn i konflikten mellom Danmark og Tyskland. Hun ble enkekeiserinne da Aleksander III døde i 1894. Som enkekeiserinne hadde hun en sterk posisjon innen tsarfamilien og stor prestisje ved hoffet. Enkekeiserinne Dagmar flyktet fra den russiske revolusjonen i 1919 og tilbrakte sine siste leveår i Danmark. Ved sin død i 1928 ble keiserinnen stedt til hvile i Roskilde domkirke i Danmark, men i 2006 hun bisatt i Peter og Pauluskatedralen i St. Petersburg.
Blant hennes barn var Russlands siste monark, Nikolaj II av Russland, som ble henrettet i 1918.
Bakgrunn og familie
Den fremtidige russiske keiserinnen ble født 26. november 1847 i foreldrenes bolig Det gule palé i Amaliegade, et hus fra 1700-tallet rett ved siden av slottsanlegget Amalienborg, det danske kongehusets hovedresidens i bykvarteret Frederiksstaden i Københavns sentrum. Hun var det fjerde barnet og den andre datteren til daværende prins Christian av Schleswig-Holstein-Sonderburg-Glücksburg, og hans kone prinsesse Louise av Hessen-Kassel. Hun ble døpt i Det gule palé i den evangelisk-lutherske tro med den danske dronningen Caroline Amalie som gudmor. Den lille prinsesse ble oppkalt etter danske enkedronningen Marie Sophie Frederikke, som var gift med kong Frederik VI, og - i samsvar med samtidens nasjonalromantiske mote - etter den populære danske middelalderdronningen Dagmar av Böhmen. Til daglig var hun under oppveksten i Danmark kjent som prinsesse Dagmar, mens hun i familien ble kalt Minnie hele livet.
Da prinsesse Dagmar ble født, var hennes far fortsatt bare prins av Slesvig-Holsten-Sønderborg-Glücksborg, en fjern og ubetydelig sidelinje til det danske kongehus, som nedstammet fra kong Christian III av Danmark og Norge. Familiens status ble endret i 1853, da hennes far ble gjort til dansk tronarving på grunn av morens arverett. Bakgrunnen var utsikten til at den oldenborgske slektslinje som satt på tronen ville dø ut. Familiens anseelse steg deretter betydelig, og Dagmar ble prinsesse av Danmark.
Hun vokste opp i Det gule palé sammen med sine søsken orins Frederik, som ble konge av Danmark som Frederik VIII, prinsesse Alexandra som ble dronning av Storbritannia gjennom sitt ekteskap med Edvard VII av Storbritannia, prins Vilhelm som ble konge av Hellas som Georg I av Hellas, prinsesse Thyra og prins Valdemar. Etter at faren var blitt arving til tronen, fikk familien også tilgang til sommerslottet Bernstorff slott nord for København. Barna vokste opp i det som har blitt karakterisert som et beskjedent, men lykkelig miljø hvor familien var nært knyttet. Under barnas oppvekst hadde faren kun offiserslønnen sin å leve av, og familien levde et etter kongelige normer relativt enkelt liv. Husstanden deres hadde bare seks ansatte, og Dagmar og søsknene hennes måtte gå rundt i Københavns gater i barndommen og gjøre slike ting som å gå på markedet og besøke kafeer. Bare svært sjelden deltok de på seremonielle begivenheter og måtte umiddelbart etter ta av seg de fine klærne igjen for ikke å risikere at de ble skitne. Foreldrene la vekt på å gi barna en enkel borgerlig oppdragelse som la stor vekt på de kongeliges plikter. Senere ble alle barna kjent for sin uanstrengte evne til å samhandle med mennesker, sin pliktfølelse og evne til å representere.
Dagmar følte seg nærmest knyttet til sin eldste søster, Alexandra, og de opprettholdt et sterkt bånd til hverandre gjennom hele livet. De to prinsessene delte rom i oppveksten, og ble oppdratt sammen. Søstrene fikk omtrent samme utdanning, med elementer som ble ansett som passende for overklassekvinner: de ble undervist i husstell av moren, og lærte å danse, spille musikk, male og tegne, og snakke fransk, engelsk og tysk av privatlærere. Men faren insisterte på at de også skulle lære gymnastikk og idrett, noe som var mer uvanlig for jenter. Videre fikk Dagmar og Alexandra svømmetimer av den svenske pioneren innen svømming for kvinner, Nancy Edberg; Dagmar skulle senere ønske Edberg velkommen til Russland, hvor hun kom på kongelig stipend for å holde svømmetimer for kvinner. Dagmar beskrives som livlig og intelligent, søt men mindre vakker enn Alexandra, og flinkere til å male og tegne enn søstrene sine, som derimot var mer talentfulle i musikk.
Året 1863 var rikt på avgjørende begivenheter for prinsesse Dagmars familie. I mars 1863 giftet søsteren hennes Alexandra seg med prinsen av Wales, den fremtidige kong Edvard VII av Storbritannia. Dagmars bror, prins Vilhelm, ble gjort til konge av Hellas senere samme år, og i november 1863, etter Frederik VIIs død, ble Dagmars far konge av Danmark. På slutten av året 1863, som datter og søster til kongene av Danmark og Hellas og svigerinne til den britiske tronarvingen, ble Dagmar nå regnet som en av Europas mest ettertraktede prinsesser. Hun mottok et frieri fra kronprins Umberto av Italia, men var motvillig til å gifte seg med ham fordi hun fant ham lite attraktiv. Moren hennes var også motvillig til å støtte et slikt ekteskap da hun så en større status nede i utsiktene til et ekteskap med den russiske keiserfamilien.
Forlovelse med Nikolaj
Den tiltakende støtten til den slavofile ideologien i Russland var en av årsakene til at keiser Aleksander II av Russland begynte å se etter en brud til tronarvingen, storfyrst Nikolaj Aleksandrovitsj, i andre land enn de små protestantiske tyske fyrstedømmene man normalt fant en brud til en kommende tsar. Prinsesse Dagmar var en av kandidatene, og allerede i 1860 hadde keiseren gjort sine første undersøkelser om et mulig ekteskap. I 1864 ble Nikolaj sendt av sted på en større dannelsesreise i Europa, der han avla besøk ved de forskjellige kongelige og fyrstelige hoff. Et av målene var å finne en brud, og en av kandidatene var prinsesse Dagmar. Det var også allerede familiebånd mellom de to familiene, da Dagmars onkel hadde vært gift med tsarens søster.
I løpet av sommeren, ankom Nikolaj, eller «Nixa» som han ble kalt i familien, til Fredensborg slott, der den danske kongefamilie opholdt seg. Nikolaj hadde aldri møtt Dagmar, men hadde i en årrekke samlet på fotografier av henne, og begge familier ønsket ekteskapet. Dagmar og Nikolaj ble gjensidig tiltrukket da de møttes, og selv skrev Nikolaj til sin mor:
Etter å ha returnert til Russland for å få farens tillatelse, fridde Nikolaj til Dagmar den 28. september i Bernstorff slottshage og fikk ja. Forlovelsen ble kunngjort på Bernstorff slott senere samme dag. Som forlovelsesgave ga hennes fremtidige svigermor keiserinne Maria Aleksandrovna henne et seks-rads perlekjede, mens Nikolai ga henne et diamantarmbånd. Totalt kostet forlovelsesgavene Dagmar fikk fra sine fremtidige svigerforeldre 1,5 millioner rubler. Etter forlovelsen reiste Nikolaj videre, mens Prinsesse Dagmar begynte å motta undervisning i russisk språk og den ortodokse kirkes tro. Men 22. april året etter døde Nikolaj av hjernehinnebetennelse bare 21 år gammel.
Forlovelse med Aleksander
Nikolaj hadde uttrykt som sitt siste ønske at Dagmar skulle gifte seg med hans yngre bror Aleksander. Dagmar hadde vært på besøk i Russland i forlovelsestiden og knyttet sterke bånd til Nikolajs familie. Etter at han var død og hun returnerte til København, var hun sønderknust også ved tanken på ikke å skulle kunne ha mer kontakt med dem. I juni 1866 kom Aleksander på besøk til Danmark og paret forlovet seg 23. juni på Fredensborg slott.
I tiden frem mot avreisen til Russland i september samme år, gikk mange festlige arrangementer av stabelen i København, blant annet hadde verket «Storfyrst Alexander Marsch» av H.C. Lumbye premiere i Tivoli 4. august. 7. september var det hoffest med spesielt inviterte gjester og Dagmar ble hyllet med et spesialskrevet verk av den russiske komponisten Constantin Massaloff.
Bryllup
Dagmar forlot København 22. september 1866 og ankom Kronsjtadt noen dager senere. Bryllupet fant sted i Vinterpalasset i St. Petersburg den 9. november kort etter at Dagmar hadde konvertert til den ortodokse tro. Ved ekteskapets inngåelse tok hun navnet Maria Fjodorovna.
Storhertuginne i Russland
Dagmar var et populært medlem av keiserfamilien. Hun viet sin tid til familien, velgjørenhet og sosiale gjøremål. Blant dem var russisk Røde Kors, og flere utdannelsesinstitusjoner, deriblant det kjente Smolnyj-instituttet for adelskvinner.
Dagmar og Aleksander fikk tronfølgerens sedvanlige residens, det storslagne Anitsjkovpalasset ved St. Petersburgs hovedgate, Nevskij Prospekt.
De første årene brukte Dagmar til å sette seg inn i sitt nye land, og paret reiste rundt i riket. Paret besøkte også jevnlig Danmark.
Paret fikk seks barn:
Keiserinne i Russland
Den 31. mars 1881 ble Marias svigerfar, keiser Aleksander II, drept i et bombeangrep utført av terrororganisasjonen Narodnaja Volja under en kjøretur i Sankt Petersburg. Maria Fjodorovna ble dermed keiserinne. Hun beskrives som en skjønnhet og var en populær person i Russland. Hun blandet seg ikke i politikk, med unntak av sin antityske virksomhet, som hadde sin bakgrunn i konflikten mellom Danmark og Tyskland. Hun lærte seg russisk språk og kultur, og ble ansett for å utøve sin rolle som keiserinne godt. Tsarfamilien var i 1883 blitt anbefalt å flytte til Gattsjinapalasset av sikkerhetsgrunner, og Maria reiste kun inn til Sankt Petersburg under strenge sikkerhetsforanstaltninger når hun skulle delta i offentlige arrangementer. Hun satte pris på fester og ball, og innbød ofte til selskapeligheter. Maria var motstander av sønnen Nikolajs ekteskap med Alexandra av Hessen.
Enkekeiserinne i Russland
Som enkekeiserinne hadde hun en sterk posisjon innen tsarfamilien, og det påpekes hvor stor prestisje hun hadde ved hoffet. Maria var svært kritisk til sønnens russifiseringspolitikk i Finland. Hun og svigerdatteren Aleksandra kom ikke godt overens. Maria trivdes imidlertid godt i sin nye rolle som enkekeiserinne, der hun ikke var like utsatt for regimekritikere og derfor kunne leve et friere liv. Som enkekeiserinne flyttet hun tilbake tilAnitsjkovpalasset i St. Petersburg, der hun hadde bodd de første 15 årene som gift.
Ettersom hun var svært familiekjær elsket hun de årlige besøkene hos foreldrene og slekten i Danmark, og var svært begeistret over å selv få besøk, først og fremst av søsteren dronning Alexandra av Storbritannia, som hun hele livet hadde en spesiell relasjon til.
Eksil
I 1919 flyktet enkekeiserinne Dagmar fra Krim på grunn av uroligheter. Flukten foregikk ombord på et britisk krigsskip. Hun tilbrakte sine siste leveår på eiendommen Hvidøre ved Klampenborg, nord for København.
Hun takket nei til de eksilrussiske rojalistenes forslag om at hun skulle bli tsarhusets overhode, og engasjerte en privatdetektiv for å etterforske sønnens død. Helt til sin død hadde hun en livkosakk, Timofej Jasjtsjik, som kammertjener. Han ble senere tobakkshandler i København.
Siste hvilested
Ved sin død i 1928 ble keiserinnen stedt til hvile i en sarkofag i krypten under Christian IXs kapell i Roskilde domkirke.
I 2004 ble den danske og den russiske regjering enige om å overføre henne til Russland. Som et resultat av denne avtalen ble hun bisatt den 28. september 2006 i Peter og Pauluskatedralen i St. Petersburg, som hadde vært russisk keiserlig gravkirke siden 1725.
Korttriks
Korttriks er en fremvisning som utføres med kort, men ikke alltid med hele kortstokken. Korttriks er basert på logikk og systematikk, men fremstilles av og til som «magi». Korttriks utføres over hele verden, og utføres vanligvis for underholdning. Tryllekunstnere kan bruke korttriks som en del av sine show. Det er vanlig at tryllekunstnere finner på egne korttriks.
Hold kortene igjen
Hold kortene igjen er et korttriks. Ta hjerter 10(♥) og ruter 9(♦). Du svinger kortene rundt i en sirkel sånn at det ikke er så lett å se hva som er hjerter og hva som er ruter. Du ber en tilskuer om å legge dem en tilfeldig plass i stokken, og ikke ved siden av hverandre. Du tar stokken og rister den sånn at du står igjen med bare to kort. Nå kan du vise dem fram.
For å utføre dette trikset må du på forhånd legge hjerter 10 og ruter 9 på hver sin side av kortstokken. Alt du trenger å gjøre er å riste stokken mot gulvet, mens du kniper fingrene dine mot hverandre. Da vil du til slutt stå igjen med hjerter 9 og ruter 10.
Tenk deg til kortet
Nå skal du be en tilskuer tenke på et kort. I denne sammenhengen velger du 9 kort (3x3). Han/hun peker på en rad. Du tar alle kortene og stokker dem. Så legger du dem ut igjen på samme måte. Du ber tilskueren peke på raden der kortet befinner seg. Stokk kortene igjen. Legg dem ut på samme måte. Nå kan du peke på kortet tilskueren valgte.
For å utføre dette trikset må du på forhånd velge 9 kort. Ingen av dem har likt tall/nummer. Da ser du at den raden han/hun peker på er det f.eks. 3, 8 og 9. Da tenker du på de tallene. Neste runde sørger du for at de kortene ikke kommer på samme rad. Da kan du se hvilken rad han/hun peker på.
Chavacano
Chavacano, eller chabacano, er et kreolspråk basert på spansk som tales på Filippinene, eller en samlebetegnelse for samtlige spanskbaserte kreolspråk på Filippinene. Det tales av drøye 600,000 personer, fremfor alt på Zamboangahalvøya og dens omgivelser. Språket har lenge blitt ansett som en variant av spansk, men anerkjennes i dag offisielt som eget språk på Filippinene.
Varianter
Det finnes tre varianter som tales idag. Den største varianten er zamboangueño, som tales fremfor alt i Zamboanga City og omegn. Der bor verdens største befolkningsgruppe som taler spanskbasert kreol. Zamboangueño er uten offisiell status, men er de facto dominerende språk i Zamboanga City. Lokale radio- og TV-stadjoner sender på denne variant av chabacano, med et fåtall program som unntak.
Mindre grupper taler de to andre variantene, ternateño i Ternate og caviteño i Cavite City. Tidligere var det også en fjerde variant, ermitaño, i Manila, men den er nå utdødd.
Historie
Når språket begynte sin utvikling til å bli et kreolspråk er ikke like klart, men den dominerende teorien er at ternateño var det første språket som ble utviklet lokalt. En gruppe brukere av et portugisisk kreol- eller pidginspråk skal ha innvandret fra øyene Ternate og Tidore i det som nå er Indonesia i begynnelsen av 1600-tallet; derav byens navn. Dette kreolspråk er så blitt tilpasset spansk og blitt påvirket av lokale filippinske språk. Caviteño skal være en senere avlegger av ternateño.
Zamboangueño utviklet seg separat. Et fort ble bygd av spanjolene i Zamboanga i 1635. Språket har trolig oppstått fra midten av 1700-tallet, som et pidginspråk som ble brukt av arbeidere fra fortskjellige filippinske stammer, meksikanske soldater og rømte slaver fra omliggende muslimske områder. Språket har senere inntatt nye lån fra spansk og, etter 1898, fra engelsk.
Til forskjell fra i mange andre spanske kolonier, ble spansk aldri det dominerende språk på Filippinene. Dette har trolig økt den innflytense som lokale språk har hatt i utviklingen av kreolspåket.
Struktur
Språket har hoveddelen av sitt ordforråd fra spansk, og hoveddelen av sin grammatikk fra filippinske språk, fremfor alt tagalog og cebuano. Personlige pronomen synes for det meste å være lån fra indoportugisiske kreolspråk.
Til forskjell fra spansk mangler substantiv som regel grammatisk kjønn. Den spanske maskuline artikkel el brukes derfor for de fleste substantiv, også for ord som er åpenbart feminine i spansk - som el mujer (kvinnen). Som ubestemt artikkel benyttes un.
Moon Bloodgood
Korinna Moon Bloodgood (født 20. september 1975 i Alliance i Nebraska i USA) er en amerikansk skuespillerinne.
Chavacano
Litteratur
Der ingen andre kilder oppføres i fotnoter baserer teksten seg på:
Moon Bloodgood
Karriere
Bloodgood vokste opp i Anaheim i California). Hun spilte i 2005 en liten birolle i den romantiske komedien A Lot Like Love med Ashton Kutcher og Amanda Peet. I 2006 spilte hun sin første store hovedrolle i dramafilmen Eight Below med Paul Walker, og året etter var hun med i Pathfinder, den amerikanske nyinnspillingen av den norske Oscar-nominerte filmen Veiviseren (1987). Hun dukket også opp i komedien What Just Happened i 2008.
I 2009 spilte hun imidlertid sin største rolle til dags dato da hun portretterte den kvinnelige hovedrollen i Terminator Salvation, oppfølgeren til The Terminator (1984), Terminator 2: Judgment Day (1991) og Terminator 3: Rise of the Machines (2003). Hun spiller her en kvinne som får følelser for kyborgen Marcus Wright (Sam Worthington). Christian Bale spiller hovedrollen som John Connor.
Hun var også med i actionfilmen Faster (2010) med Dwayne Johnson.
Tvangssalg
Tvangssalg er salg av et panteobjekt (for eksempel en eiendom) etter krav fra en eller flere kreditorer som har pant i panteobjektet. Pant kan etableres ved frivillig pantsettelse, ved utleggspant eller med hjemmel i lov (legalpant). Hensikten med tvangssalg er å inndrive gjelden som skyldes til kreditor.
Det kan normalt stiftes pant også i en ideell andel av panteobjektet hvis objektet eies av flere i sameie, for eksempel ved utleggspant i en ideell andel av en eiendom hvis en av eierne/hjemmelshaver gjeldsforfølges av en kreditor. Tvangssalg kan også begjæres av en sameier, eksempelvis i bolig dersom sameiet ønskes oppløst og annen sameier nekter å oppløse sameiet.
Tvangssalg begjæres av pantekreditor når skyldneren har misligholdt gjelden. Det kan også begjæres tvangssalg av en ideell andel. Selv om pantegjeld er misligholdt, er det ikke sikkert at tvangssalget kan gjennomføres ettersom foranstående pengeheftelser må inndekkes av salgssummen. Eksempelvis vil 2. prioritets pantekreditor ikke kunne gjennomføre tvangssalget hvis ikke 1. prioritets panthaver får full dekning av sitt pantekrav.
De som kjøper på tvangssalg låser sitt bud for en tid, og kan gå glipp av andre muligheter.
I følge tvangsfullbyrdelsesloven § 11-26, - er kun bud som er bindende i minst 6 uker, - gyldige.
Det kan også være en del utfordringer i forhold til utflytting. De som selger kan regne med en lavere pris da det er en del ulemper for kjøper, og de kan få en medhjelper som ikke er like flink til å selge som en eiendomsmegler er. Det er også mulig å stoppe tvangssalg ved oppgjør eller forhandlinger. For eksempel kan man refinansiere gjeld man har til et nytt lån. Slik gjør man opp eksisterende krav, noe som stopper tvangssalget.
William Cavendish, 1. jarl av Devonshire
William Cavendish (født 27. desember 1552, død 3. mars 1626) var en engelsk politiker og hoffmann.
Liv
William var den andre sønn av William Cavendish og Bess av Hardwick, han gikk på skole sammen med barna til George Talbot, 6. jarl av Shrewsbury, som hans mor gifta seg med etter farens død.
Han var parlamentsmedlem for Newport i 1588; i 1596, high sheriff av Derbyshire, der familiens eiendommer lå, og justice of the peace i 1603. Han blei gjort til Baron Cavendish av Hardwick i 1605, takket være at hans niese hadde snakket varmt om ham. Han deltok i koloniseringa av Bermuda, og Devonshire Parish blei oppkalt etter ham. Han støtta også koloniseringa av Virginia.
Etter hans mor døde i 1608 og hans eldre bror Henry i 1616, arva han enorme formuer. Han støtta kong Jakob I i en frammarsj i Wiltshire i 1618, og den 2. august blei han gjort til jarl av Devonshire mens hoffet hadde sitt tilholdssted i biskopen av Salisburys palass. Det blei rapportert om at han hadde betalt 10 000 pund for tittelen. Han døde 3. mars 1626 og blei gravlagt ved Edensor.
Familie
Hans første kone var Anne Kighley eller Keighley, datter av Henry Kighley av Keighley, Yorkshire. De gifta seg rundt 21. mars 1580. De fikk tre sønner og tre døtre sammen. Blant dem var:
Den andre kona til Cavendish var Elizabeth, datter av Edvard Boughton av Couston, Warwickshire, enke etter Richard Wortley av Wortley, Yorkshire, som hun hadde en sønn med. Sønnen het John og han blei gjort til ridder av Bath da prins Charles blei gjort til fyrste av Wales i 1618. John døde den 18. januar 1618.
The Brothers Bloom
The Brothers Bloom er en amerikansk dramakomedie fra 2008. Filmen er skrevet og regissert av Rian Johnson, og har Adrien Brody, Rachel Weisz og Mark Ruffalo i hovedrollene.
Handling
Stephen (Mark Ruffalo) og Bloom (Adrien Brody) er to brødre som lever livet som bedragere av millionærer og har gjort det i 25 år. De bedrar millionærene – simpelthen ved å være skuespillere. Stephen er hjernen bak og skriver manus, mens Bloom er antihelten og hovedrolleinnehaveren i historiene. De lurer aldri de samme folkene to ganger, og deres eneste kompanjong er den mystiske Bang Bang (Rinko Kikuchi), som aldri sier et ord, men som er ekspert på å sprenge ting i lufta. Men når Bloom er i trettiårene, får han kalde føtter og vil trekke seg ut, fordi han føler at hans karakterer tar fra ham hans egen identitet, og han vet ikke lenger hva som er virkelig og ikke. Men Stephen overtaler ham til et siste oppdrag, som går ut på å bedra en styrtrik godseierinne i New Jersey, Penelope Stamp (Rachel Weisz). Men mens oppdraget går sin gang, oppstår det flere problemer. For det første: De støter på brødrenes tidligere mentor, nå erkefiende, Diamond Dog (Maximilian Schell), som ønsker hevn. For det andre: Penelope er mer uforutsigbar enn de først antok. For det tredje: Bloom begynner å falle for Penelope, og vil ikke lenger samarbeide i planen.
Nanna Schwengaard
Nanna Leonora Schwengaard (født 26. januar 1878 i Kragerø, død 27. mars 1945 i Kragerø ) var en norsk forfatter og lyriker, og er mest kjent for å ha skrevet teksten til Kragerøsangen.
Familie
Nanna Schwengaard var datter av sjømann og stuert Theodor Emanuel Helgesen og kåpe- og kjolesyerske Hanna Marie Schwengaard (1849-1925).
Liv og virke
Nanna Schwengaard utmerket seg først for et bredere publikum som romanforfatter, gjennom debuten Rossow Gaard i 1909. To år etter utga hun romanen Bevar ditt hjerte. Hun hadde imidlertid flere år tidligere fått publisert flere dikt, blant annet Mismod i tidsskriftet Urd i 1901. Dette diktet fikk sitt motsvar i påfølgende nummer, i form av diktet Til Nanna Schwengaard med signaturen E. W. G (Ernst Wessel Gregersen).
Teksten til Kragerøsangen bygger på et dikt Schwengaard utga i 1916. Det hadde opprinnelig tittelen Kragerø, men fikk nytt navn etter å ha blitt tonesatt av komponisten Sigvart Andresen. Hun har også skrevet teksten til Kragerøguttenes kjenningsmelodi.
I 1926 kom hun ut med diktsamlingen Fontæne. Den utkom året etter morens død, og det er henne den er dedisert til. Foruten å behandle naturens krefter og årstidenes egenart i flere av diktene, formidler hun også inntrykk fra opphold i Italia, og særlig Roma.
I 1931 vant Schwengaard bladet Norges Kvinders novellekonkurranse med novellen Tårnet.
I sitt daglige virke arbeidet Schwengaard som telefondame i Kragerø. Hun var lokalt kjent for sine gode egenskaper som tegner og maler. Schwengaards utgivelsesliste er beskjeden, men hun var en flittig bidragsyter i aviser og tidsskrifter.
Charlotte Gainsbourg
Charlotte Lucy Gainsbourg (født 21. juli 1971) er en fransk-britisk skuespiller, sanger og sangskriver.
Hun er barn av skuespilleren og sangeren Jane Birkin og sangeren Serge Gainsbourg. Hun har medvirket i en rekke filmer – deriblant av Lars von Trier – og har også utgitt flere plater.
Ekspanderende ammunisjon
Ekspanderende ammunisjon er en type ammunisjon. Ekspanderende prosjektiler har hel bunn og åpen spiss (stålmantelen dekker ikke spissen) slik at noe av blykjernen stikker fram. Når kulen treffer målet, vil den ekspandere kraftig, og det oppstår en soppliknende form som gir store mekaniske skader.
Egenskaper
Ekspanderende prosjektiler er laget med en blyspiss eller hullspiss som gjør at den deformeres og ekspanderer ved penetrering og påfører store indre skader. Den er uegnet mot harde mål men spesielt velegnet til jakt fordi den overfører all bevegelsesenergien til byttet og dermed minsker sjansen for skadeskyting. Et helmantlet prosjektil vil derimot lett kunne passere gjennom byttet uten å drepe det.
Historie
Forløperen til moderne ekspanderende ammunisjon ble først produsert av Dum Dum Arsenal på 1890-tallet i forbindelse med overgangen fra den grovkalibrede Martini-Henry til den finkalibrede Lee-Metford. En britisk ammunisjonsfabrikk ved byen Dum Dum ved Calcutta i Vest-Bengal i India produserte .303 ammunisjon der tuppen av prosjektilet ikke var omsluttet av nikkelkappen (mantelen) og blyet stakk fram.
Lovlighet
I Haag-konvensjonens tredje erklæring av 1899, ble ekspanderende prosjektiler forbudt til bruk mot mennesker i krig på grunn av de store indre skadene som oppstår når prosjektilet deler seg og ekspanderer. Det er derimot tillatt for politiet å benytte seg av denne typen ammunisjon.
Ekspanderende ammunisjon er derimot påbudt ved storviltjakt i Norge. Dette fordi det øker sjansen for at dyret blir raskt avlivet.
Rådhusgaten (Arendal)
Rådhusgaten er en 250 meter lang gate på Tyholmen i nedre del av Arendal sentrum.
Liste over flaggbærere for Dominica under OL
Liste over flaggbærere for Dominica under OL inneholder samtlige idrettsutøvere som har båret Dominicas flagg under åpningsseremoniene til sommer- og/eller vinter-OL.
Eventyrmuseet Villa Fridheim
Eventyrmuseet Villa Fridheim holder til i Villa Fridheim, en bygning i sveitserstil i Krødsherad. Museet ble startet i 1986, og er i første rekke knyttet til Asbjørnsen og Moes virke som samlere, gjenfortellere og utgivere av eventyr.